cyanic-selkie/wikianc huggingface dataset:
Երեխաների հիշատակի առողջության ինստիտուտ
Պատմություն
1965 թվականի հունիսի 20-ին Էվա Շելբուրգ-Զարեմբինան (Ewa Szelburg-Zarembina)՝ հայտնի գրող և Հոլոքոստը վերապրած, Վարշավայի «Վարշավայի կյանք»-ը (Życie Warszawy) օրաթերթում հրապարակեց ծավալուն հոդված, որտեղ նա առաջարկում էր Երկրորդ Համաշխարհային պատերազմում երեխաների նահատակությունն ու հերոսությունը հիշատակել հուշահամալիրի կառուցմամբ ։"Թող այն երեխաները, որ զոհվեցին ու նահատակվեցին միայն այն բանի համար, որ այս հողի զավակներն էին, այն երեխաները, ովքեր տառապեցին ու մահացան, քանի որ նրանք պաշտպանում էին լեհ ժողովրդի ու պետության ազատությունը և պատիվը, մարդկության, խաղաղության ու արդարադատության կարևորագույն գանձը, թող մեզնից՝ ողջերից, ստանան անմահ հիշողության նշան։ Թող նրանց սխրանքների ու տառապանքների մեր վկայությունը լինի ավելին քան պարզապես ազգի մեծարանքի մի փոքր մասը։ Նրանք արժանի են մեր հիշողության մնայուն, առանձնակի ու բացառիկ արտահայտմանը ։"Շուտով նրա ուղերձը հավանության արժանացավ բժշկական, հասարակական գործիչների և Համաշխարհային պատերազմի վետերանների կողմից՝ ներառելով լեհական մանկաբուժական հասարակությունը, լեհական հետախուզական և առաջնորդող ասոցիացիան և ազատության ու ժողովրդավարության համար մարտնչողների հասարակությունը ։ Վերջինիս փոխնախագահ Սեվերինա Շմագլեվսկան (Seweryna Szmaglewska), նաև որպես նշանավոր գրող, առաջարկել է տիպիկ հուշարձանի փոխարեն կարող էր հիշատակի հիվանդանոց կառուցվել՝ «Լեհաստանի պատմության ընթացքում երեխաների հերոսական վախճանի և նահատակման» հիշատակին։ Գաղափարն ընդունվեց մեծ գոհունակությամբ ։ 1968 թվականի փետրվարին ընտրվեց Վարշավայի Միեձելեշը (Międzylesie) արվարձանը (այդ ժամանակից ի վեր ընդգրկվել է Վարշավայի տարածքում), այն ժամանակ Լեհաստանի մայրաքաղաքից հարավ-արևելյան անտառներում գտնվող համեմատաբար հեռավոր տարածք՝ հայտնի իր առողջարար կլիմայով։ Գաղափարը ժամանակակից հիվանադանոց կառուցելն էր, որտեղ երեխաները բժշկական բուժումից բացի կստանային համապարփակ խնամք, ժամանակակից լեհական բժշկական ծառայության մեջ նոր գաղափար։ Հիվանդանոցն սկզբնական շրջանում անվանվեց «Երեխաների առողջության կենտրոնի հուշարձան-հիվանդանոց» (Pomnik-Szpital Centrum Zdrowia Dziecka)։
«Երեխաների հիշատակի առողջության կենտրոնի կառուցման քաղաքացիական կոմիտե» է ստեղծվել՝ վերահսկելու լեհերի և լեհական սփյուռքի շրջանում դրամահավաքի ծրագրերը։ Նմանատիպ հիմնադրամներ են սկիզբ առել աշխարհի շատ երկրներում՝ ջանքերն աջակցելու նպատակով։ Գումարից բացի, շատ խմբեր նվիրաբերում են նաև արվեստի նմուշներ ու զարդեր՝ օգնելու անհրաժեշտ միջոցներ գտնել հիմնադրամի կարիքները հոգալու համար, ինչպես նաև ապագա կենտրոնում տեղադրվող սարքավորումների համար ։ 1970 թվականի հունիսի 8-ին առաջարկվող տասնյակ նախագծերից ընտրվեց նոր հիվանդանոցի նախագիծը։ Հաղթող նախագծերը մշակվել էին Յացեկ Բոլեխովսկիի (Jacek Bolechowski), Անջեյ Բոլտուչի (Andrzej Bołtuć) և Անջեյ Ժելինսկիի (Andrzej Zieliński) թիմի կողմից ։ Որպես սոցիալապես ֆինանսավորվող հիմնադրամ, հիվանդանոցն սկսեց իր գործունեությունը նախքան հիմնադրման աշխատանքների սկսվելը․ 1972 թվականի մարտի 11-ին վետերան երեխա-զինվորների խումբը բացեց արյան բանկի կենտրոն, Լեհաստանում նմանատիպ կառույցներից առաջիններից մեկը։ Արյան բանկի հիմնադիրներից մեկը, գնդապետ Կաժիմիր Շեդպելսկին (Kazimierz Przedpełski) (դեռևս 15 տարեկանում մասնակցեց Վարշավայի ապստամբությանը որպես վազորդ) նկատեց, որ «Համաշխարհային Երկրորդ պատերազմի ընթացքում այնքան արյուն էր թափվել, այդ թվում ՝ երեխաների ու երիտասարդների արյունը։Այդ օրերին մենք կարծում էինք, որ անհրաժեշտություն չկա պատերազմի դաշտում արյուն թափելու, բայց այս արյան կարիքը դեռևս կա՝ մյուսների կյանքն ու առողջությունը պահպանելու համար» ։ Շուտով սկսվեցին կառուցման աշխատանքները։
Գործունեություն
Առաջին փուլն (երեք ընդարձակ տաղավարներ՝ A, B և C) ավարտվել է մայիսի 31-ին, 1977 թվականի հունիսի 1-ի երեխաների համաշխարհային օրվան ընդառաջ։ Այդ նույն տարվա հոկտեմբերի 17-ին ընդունվել են առաջին հիվանդները։ 5 տարում՝ 1977-1980 թվականների ընթացքում, կենտրոնն ընդունել է 144 808 անչափահաս հիվանդների ։ Ամբողջական համալիրը՝ ներառյալ 13 հարկանի հիվանդանոցային թևը, վիրահատարանը, մարզասրահը և վարչական կենտրոնը, պատրաստ էր 1979 թվականի վերջին։ Լրացուցիչ հարմարությունները կառուցվել են երրորդ փուլում, որոնք ավարտվել են 1991 թվականին ։
1995 թվականի դեկտեմբերի 19-ից սկսած կենտրոնը գործում է որպես Առողջապահության նախարարության անմիջական ենթակայության տակ գործող գիտահետազոտական ինստիտուտ, և որպես այդպիսին հանդիսանում է Լեհաստանի առաջատար հետազոտական և զարգացող բժշկական կենտրոններից մեկը ։
Ծանոթագրություններ
Կատեգորիա:Վիքիպեդիա:ՈՒՎ 2023-ի հոդվածներ
Lay Me Down
Lay Me Down, բրիտանացի երգիչ Սեմ Սմիթի առաջին ալբոմի՝ In the Lonely Hour-ի երգերից է։ Թողարկվել է 2013 թվականի փետրվարի 15-ին։
Տեղեկություն երգի մասին
«Lay Me Down» երգի հեղինակներն են՝ Սեմ Սմիթը, Էլվին Սմիթը և Ջեյմս Նապեռը։ Այս երգը առաջին անգամ հնչեց 134-րդ Մեծ Բրիտանիայի հիթ շքերթում  ։ Երգի երկրորդ տարբերակը ստեղծեց Ջոն Լեջենդը և ներկայացրեց «Comic Relief» բրիտանական բարեգործական հեռուստամարաթոնին։ 2015 թվականի մարտին այն դարձավ լավագույնը Միացյալ Թագավորությունում։
Միլլա Միլլա
Միլլա Միլլա (Millaa Millaa), քաղաք, որը գտնվում է ավստրալիական Քվինսլենդ նահանգի հյուսիս-արևելյան մասում։ Քաղաքի բնակչությունը 2011 թվականի տվյալներով կազմում է 598 մարդ։ Քաղաքը գտնվում է Թեյբլենդս շրջանի կազմում, որի բնակչությունը կազմում է 45.300 մարդ (2008 թվականի տվյալներով)։
Պատմություն
Ապագա քաղաքի տարածքում սկզբում ապրում էին Դիրբալները։ Առաջին փոստատար բաժանմունքը բացվել է 1919 թվականին ։
1930 թվականի մայիսի 1-ին Ջեյմս Կեննին քաղաքում բացել է կարագի արտադրամաս։ Ջեյմսը եղել է Քվինսլենդ նահանգի օրենսդրական խորհրդի անդամ ։
Պետական գրադարանը քաղաքում առաջին անգամ բացվել է 2002 թվականին ։
Արտաքին հղումներ
Կատեգորիա:Ավստրալիայի քաղաքներ
Ալֆրեդ Դյոբլին
Ալֆրեդ Դյոբլին (Alfred Döblin, ), գերմանացի գրող։
Կենսագրություն
Հրեական ծագումով Ալֆրեդ Դյոբլինը ծնվել է 1878 թվականին Շեցինում։ Հայրը եղել է ոչ հարուստ առևտրական, որ լքել է ընտանիքը։ 1888 թվականին մայրը հինգ երեխաների հետ տեղափոխվել է Բեռլին։ Ալֆրեդը սովորել է Բեռլինի և Ֆրայբուրգի համալսարաններում։ Ստանալով բժիշկ նյարդաբանի մասնագիտություն` պրակտիկայի է անցել Ռեգենսբուրգում, Ֆրայբուրգում, Բեռլինում (Բեռլինի արևելյան հատվածում` Ալեքսանդրպլաց հրապարակի հարևանությամբ)։
1910 թվականից մոտ է եղել էքսպրեսիոնիստների հետ, որոնց «Փոթորիկ» (Der Sturm) ամսագրում հրատարակել է իր գործերը։ Առաջին համաշխարհային պատերազմի տարիներին որպես ռազմական բժիշկ ծառայել է Էլզասում։ Ավելի ուշ ապրել է Բեռլինում, լրագրողական ակտիվ գործունեություն ծավալել։ «Գերմանական գրողների միավորման» անդամ է եղել, իսկ 1924 թվականից` նրա նախագահը։ Մտերիմ հարաբերություններ է ունեցել գրողներ Բերտոլդ Բրեխտի, Հանս Հեննի Յանի հետ, մտել է «1925-ի միավորում» խմբի մեջ։
1933 թվականին Հիտլերի` իշխանության գալուց հետո, ընտանիքով տեղափոխվել է Շվեյցարիա, որտեղ վեց տարի մնալուց հետո մեկնել է Ֆրանսիա ։ 1936 թվականին ստացել է ֆրանսիական քաղաքացիություն։ 1940 թվականին Լիսաբոնով մեկնել է Լոս Անջելես, սկսել է աշխատել Հոլիվուդի համար։ Որդու ինքնասպանությունից հետո, որ ծառայում էր ֆրանսիական բանակում և այդ քայլին է դիմել գերմանացիների ձեռքը չընկնելու համար, Դյոբլինը կնոջ հետ 1941 թվականին ընդունել է կաթոլիկություն։ Բացի Ֆրանսիայում մահացած որդուց` ընտանիքում եղել է ևս չորս երեխա։
1945 թվականի հոկտեմբերին առաջին արտագաղթածներից էր, որ վերադարձել է Եվրոպա (Փարիզ, Բադեն-Բադեն, Մայնց)։ Տպագրվել է թերթերում, աշխատել ռադիոյում։ Նրա շրջանակի երիտասարդ գրողներից է եղել Գյունտեր Գրասը։ Չհամակրելով Գերմանիայի Ֆեդերատիվ Հանրապետության վարած քաղաքականության ռևանշիստական միտումները` Դյոբլինը համակրում էր Գերմանիայի Դեմոկրատական Հանրապետությունը, կապեր էր պահում Յոհանես Բեհերի հետ։ 1953 թվականին նա տեղափոխվել է Ֆրանսիա։ 1956 թվականին գրողը կաթվածահար է եղել` այլևս դուրս չգալով հիվանդանոցից։
Մահացել է 1957 թվականի հունիսի 26-ին։ Երեք ամիս անց նրա կինն ինքնասպանություն է գործել։ Երկուսն էլ թաղված են Ֆրանսիայում` իրենց որդու գերեզմանի մոտ։
Ստեղծագործական կյանք
Դյոբլինի ստեղծագործություններից առավել հայտնի են «Բեռլին, Ալեքսանդրպլաց» վեպը (1929), որ կոլաժի ձև ունի և ավելի մոտ է էքսպրեսիոնիզմի ու իտալական ֆուտուրիզմի տեխնիկային, Ջեյմս Ջոյսի ու Ջան Դոս Փասոսի որոնումներին, որ նկարագրել է 1920-ական թվականների Բեռլինի կյանքը ։ Վեպը մի քանի էկրանավորվել է (առաջին անգամ` 1931 թվականին) և տարեցտարի փորձագետների կողմից ընդգրկվում է գերմանալեզու լավագույն գրքերի հնգյակում  ։
Ճանաչում
1978 թվականին, երբ նշվել է Դյոբլինի ծննդյան հարյուրամյակը, գերմանական գրականության` Մարբախի արխիվը կազմակերպել է նրան նվիրված ցուցահանդես։ Գյունտեր Գրասը սահմանել է Դյոբլինի անվան` երիտասարդ գրողների մրցանակ։ 1979 թվականին Ռայներ Վերներ Ֆասբինդերը նկարահանել է «Բեռլին, Ալեքսանդրպլաց» բազմասերիանոց կինոֆիլմը։ Այս միջոցառումները մեծ հետաքրքրություն են առաջացրել գրողի ու նրա գրքերի հանդեպ։
2001 թվականին Ալեքսանդրպլացում կառուցվել է Ալֆրեդ Դյոբլինի տունը (Alfred Döblin Haus), որի ճարտարապետն է Սերգեյ Չոբանը։
Արտաքին հղումներ
Կատեգորիա:Գերմանացի գրողներ Կատեգորիա:Առաջին համաշխարհային պատերազմի մասնակիցներ Կատեգորիա:Գերմանացի դրամատուրգներ Կատեգորիա:Գերմանացի վիպասաններ Կատեգորիա:Գերմանացի լրագրողներ Կատեգորիա:Գերմանացի բանաստեղծներ Կատեգորիա:Գիտաֆանտաստիկ գրողներ Կատեգորիա:Գերմանացի բժիշկներ Կատեգորիա:Հումբոլդտի համալսարանի շրջանավարտներ Կատեգորիա:Մոդեռնիստ գրողներ
Միլենիում կամուրջ (Լոնդոն)
Միլենիում կամուրջ (London Millennium Footbridge), Լոնդոնում Թեմզա գետի վրա հետիոտն երթևեկության համար նախատեսված կամուրջ է։ Սկսվել է կառուցվել 1998 թվականին, բացումը կատարվել է 2000 թվականի հունիսի 10-ին։ Երկարությունը 370 մետր է, լայնությունը՝ 4 մետր ։
Անվանում
Կամրջի անվանումն անգլերենից թարգմանաբար նշանակում է Հազարամյակի կամուրջ, քանի որ այս շինության կառուցումը կապված էր երրորդ հազարամյակ մուտք գործելու հետ. կամուրջը դարձավ այն քիչ մասշտաբային կառույցներից մեկը, որոնք կառուցվեցին Անգլիայի մայրաքաղաքում Միլենիումի (Հազարամյակի) տոնակատարությունների շրջանակում ։
Պատմություն
Կառուցումը սկսվեց 1998 թվականի վերջում։ Հիմնական աշխատանքները սկսվեցին 1999 թվականի ապրիլի 28-ին։ կամրջի շինարարության համար ծախսվեց 18,2 միլիոն ֆունտ ստերլինգ (2,2 միլիոն ֆունտ ստերլինգ բյուջեի դեպքում)։
Ծանոթագրություններ
Կատեգորիա:Կախովի կամուրջներ Կատեգորիա:Լոնդոնի կամուրջներ Կատեգորիա:Թեմզա գետի կամուրջներ Կատեգորիա:Հետիոտնային կամուրջներ Կատեգորիա:2000 կառույցներ Կատեգորիա:Լոնդոնի շենքեր և կառույցներ Կատեգորիա:Մեծ Բրիտանիայի տեսարժան վայրեր
Ռոնի Սայզ
Ռոնի Սայզը (անգլերեն՝ Roni Size, իսկական անունը՝ Ռայան Ուիլյամս, անգլիական երաժիշտ, էլեկտրական երաժշտության հեղինակ և կատարող, բրիտանական ջանգլի և դրամ-էնդ-բեյս-ի պիոներներից մեկը։ Նա դարձել է հայտնի Reprazent խմբում գլխավորը լինելով, որի կազմի մեջ էին նաև DJ Krust-ը, Suv-ը, Die-ը և Onallee-ն։ Ռոնի Սայզը սկսեց ձայնագրվել 1992 թվականից Բրայան Գի-ի ( Bryan Gee) և Ջեկ Ֆրոստի ( «Jumping» Jack Frost) V Recordings-ի լեյբլերի միջոցով, իսկ մի քիչ ժամանակ անց Կրաստի հետ միասին ստեղծեց սեփական Full Cycle Records լեյբլը։ 1997 թվականին Ռոնի Սայզը և Reprazent դարձան Mercury Prize-ի մրցանակակիրներ` New Forms ալբոմով հաղթելով այնպիսի մրցակիցների, ինչպիսիք են The Chemical Brothers-ը, Primal Scream-ը և The Prodigy-ը  ։
1998 թվականին Սայզը ստեղծեց նոր ծրագիր՝ Breakbeat Era-ն, որի կազմի մեջ մտան DJ Die-ն և վոկալիստ Լեոնի Լոուզը (Leonie Laws), և թողարկեցին Ultra-Obscene ալբոմը, որից հետո ձայնագրվել է ինչպես Reprazent-ի հետ (In the Møde ալբոմը), այնպես էլ սոլո ։
Ծանոթագրություններ
Կատեգորիա:Անգլիացի երաժիշտներ Կատեգորիա:Անգլիացի դիջեյներ Կատեգորիա:Բեմական կեղծանուններ
Ռասել Մեթի
Ռասել Մեթի (Russell Metty, ), ամերիկացի կինոօպերատոր։
Կենսագրություն
Ռասել Մեթին ծնվել է 1906 թվականի սեպտեմբերի 20-ին, Լոս Անջելեսում։ 1925 թվականին սկսել է աշխատել Standard Film Laboratory-ում, որպես օգնական։ 1934 թվականին նկարահանել է իր առաջին ֆիլմը։ Երկու անգամ ամուսնացել է, այդ ամուսնություններից ունի երեք երեխա։ Ամերիկայի կինոօպերատորների հասարակության անդամ էր։ Մահացել է 1978 թվականի ապրիլի 28-ին։
Ընտրյալ ֆիլմագրություն
Կինեմատոգրաֆում անցկացրած 43 տարվա ընթացքում Ռասել Մեթին նկարահանել է 167 ֆիլմ և սերիալ։
Խիազմ
Խիազմ (χιασμός - «խաչաձև դասավորություն՝ հունարեն χ տառի ձևով»), հռետորական ֆիգուր, դիմումնային զուգահեռականություն (պարալելիզմ), համաբանական մասերի հաջորդաբար դասավորություն՝ AB-AB. օրինակ՝ «Բոլորը իմ մեջ են և ես բոլորի» (Ֆ. Ի. Տյուտչև)։ Սովորաբար ունի հակաթեզիսի նշանակություն. Ուտում ենք, որ ապրենք, չենք ապրում, որ ուտենք (Ցիցերոն) ։ Խիազմի առաջին հակիրճ նկարագրությունը հանդիպում է Ք. ա. 1-ին դարում։ Տերմինը հանդես է եկել ավելի ուշ և կապված է հունարեն «խի» տառի խաչաձև տեսքի հետ։
(575) Ռենատե
(575) Ռենատե (Renate), աստերոիդ աստերոիդների հիմնական գոտում։ Հայտնաբերվել է 1905 թվականի սեպտեմբերի 19-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,556357 ա. մ., առավելագույնը մոտենում է 2,232 ա. մ. հեռավորության վրա և հեռանում 2,8807 ա. մ. ։ Արեգակի շուրջ մեկ ամբողջական պտույտ է կատարում 1492,9 երկրային օրվա ընթացքում, իր ուղեծրով շարժվելով միջինում 0,241141 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15° անկյուն։
Ռենատե աստերոիդը դասվում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17° ։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Մարիայի ընտանիքի աստերոիդներ Կատեգորիա:1905 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վոդյանոե (ավան, Մարյինի շրջան)
Վոդյանոե (Водяне), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Վոդյանոե ավանում բնակվում էր 324 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի ավաններ
Ստերեոսկոպ
Ստերեոսկոպ, օպտիկական սարք՝ տեղանքի կամ առանձին առարկաների նկարների դիտման համար՝ նրանց ծավալային ընկալմամբ։ Նկարները պետք է ստացվեն երկու կետից և զույգ-զույգ ծածկվեն մեկը մյուսով, որն ապահովում է օբյեկտների հաղորդումն այնպես, ինչպես դրանք առանձին-առանձին տեսնում են մարդու աջ և ձախ աչքերը։ Բոլոր ստերեոսկոպները կառուցված են նկարների վրա դիտվող ընդհանուր կետերից (օբյեկտների պատկերներից) եկող ճառագայթների այնպիսի շեղումների հաշվարկով, որ այդ կետերն ընկալվում են համատեղված ձևով։ Ստերեոսկոպը կիրառվում է գլխավորապես նկարների վերծանման համար, ընդ որում հայտնի են այդ սարքերի մոտ 100-ի հասնող զանազան կոնստրուկցիաներ։ Ստերեոսկոպները լինում են դյուրակիր, սեղանի և ստացիոնար։ Սեղանի և ստացիոնար ստերեոսկոպների մի մասը պատրաստվում է այնպես, որ հնարավորություն է տալիս կատարել նկարների մի շարք ստերեոզույգերի միաժամանակյա դիտում, սարքի սեղանի և նրա օպտիկական համակարգի փոխտեղաշարժման միջոցով։ Գիտատեխնիկական լուսանկարների առանձնապես մանրակրկիտ ուսումնասիրման համար օգտագործում են ստերեոմիկրոսկոպներ (խոշորացնում են մինչև 70, հատուկ գլխադիրներ կիրառելու դեպքում՝ 200 անգամ)։
Կատեգորիա:Օպտիկական սարքեր
Դանիական շպից
Դանիական շպից, շան ցեղատեսակ, ծագում է Դանիայից։ Այս ցեղատեսակը հայտնի է նրանով, որ լավ ընտանի կենդանի է․ համբերատար է երեխաների հետ։ Երկար ժամանակ նրանք հայտնի էին տարբեր անուններով, այդ թվում՝ սամոյեդ շպից, վոլֆշպից, գրենլանդական շպից և սպիտակ շպից, ինչը դժվարացնում էր ցեղատեսակի բուծման գործընթացը։ Այսօր այս ցեղատեսակը հայտնի է «Դանիական շպից» անվանումով։
2013 թվականի հունվարի 1-ից հնարավոր դարձավ գրանցել այս ցեղատեսակի շներին Դանիայի կինոլոգիական ակումբում, որը գրանցված է միջազգային կինոլոգիական ֆեդերացիայում։ Այն դեռ չի ճանաչվում FCI-ի կողմից, բայց ներկայումս գրանցված է դանիական Kennel Club-ում։ Ցեղատեսակը կարելի է հանդիպել Դանիայում և սկանդինավյան երկրներում։ Քանի որ դանիական շպիցը դեռ պաշտոնական ճանաչում չի ստացել, այն դեռ լայն ճանաչում չունի ոչ Դանիայում, ոչ էլ այլ երկրներում։
Այն պատկանում է շպից ցեղատեսակի շների խմբին։
Ծագում և պատմություն
Դանիական շպիցերին պահել են որպես ուղեկից շներ գյուղական վայրերում, հատկապես Յուտլանդիայում, բայց հեռավոր անցյալում նրանք հիմնականում պատկանում էին բուրժուազիային։ Այս ցեղի ծաղկումը տեղի է ունեցել 1930-ականներին, երբ շատ էին հանդիպում շրջանի ֆերմերային տնտեսություններում։ Այս ցեղատեսակի հիմնական նպատակը երեխաների խնամքն էր, ուստի այն լայնորեն հայտնի էր որպես մանկական շուն։ Այդ ժամանակից ի վեր Դանիական շպիցի թիվը զգալիորեն նվազել է, և ցեղատեսակը գործնականում վերացել է։ Բայց 1980-ականների վերջից ոմանք հսկայական ջանքեր են գործադրել ցեղատեսակը վերստեղծելու համար։ Այսօր այս ցեղատեսակի ներկայացուցիչների թիվն աճում է, և նրանք բոլորը ղեկավարվում են FCI-ի DKK ակումբի կողմից ։
Մորթի և գույն
Նրանց մորթին սպիտակ կամ կաթնային գույնի է։ Վերին շերտը հավասար է և քիչ քանակությամբ նվազում է ամբողջ տարվա ընթացքում։ Մորթին փափուկ է և ամռանը զով է պահում, իսկ ձմռանը՝ տաք։ Գարնանը և աշնանը այն թափվում է։ Դանիական շպիցի մորթին միջին երկարության է։ Այն ականջների մոտ մի փոքր ավելի երկար է՝ ազդրերի և սրունքների հետևի մասում՝ փետրավոր։ Պոչը փափուկ է և տեղակայված մեջքի վրայով։ Այն կախ է, երբ շունը հանգիստ է ։
Խառնվածք
Դանիական շպիցի խառնվածքը ցեղի առանձնահատկությունն է և նկարագրվում է որպես աշխույժ, ընկերասեր, հետաքրքրասեր և համարձակ ։
Արտաքին հղումներ
Կատեգորիա:Շներ Կատեգորիա:Վիքիպեդիա:ՈՒՎ 2023-ի հոդվածներ
Արգելակման ուժերի էլեկտրոնային բաշխում
Արգելակման ուժերի էլեկտրոնային բաշխում (անգլերեն՝ Electronic brakeforce distribution կամ EBD) ստեղծվել է իբրև ABS համակարգի զարգացում։ Ինժեներները նկատել են, որ արգելակելիս ծանրաբեռնվածության հիմնական զանգվածը բաժին է ընկնում առջևի անիվներին այն դեպքում, երբ հետևի անվադողերի վրա ծանրաբեռնվածությունը նվազում է։ Դա հանգեցնում է նրան, որ հետևի անիվները պարզապես կարող են բլոկավորվել։ Այս խնդիրը լուծվում է երկու եղանակով. սկավառակների վրա կոճղակների ճնշման ուժգնության ավտոմատ կարգավորմամբ և հետին անիվների արգելակային սկավառակների տրամաչափի նվազեցմամբ։ Այս համակարգն օգտագործվում է նաև շրջադարձերում արգելակելիս, երբ ավտոմեքենան «սահում է» կողքի անիվների վրա։ Այս դեպքում ամեն ինչ ավելի բարդ է և պահանջվում է բոլոր անիվների արգելակման սկավառակների վրա կոճղակների ճնշման ուժգնության կարգավորում։
Կատեգորիա:Ավտոմեքենաներ
Shenseea
Չինսի Լին Լի (Chinsea Lin Lee․), ավելի հայտնի է Shenseea անունով, ճամայկացի դենսհոլ կատարող։
Վաղ տարիներ
Չինսի Լին Լին ծնվել է 1996 թվականի հոկտեմբերի 1-ին Ճամայկայում՝ Մանդևիլ քաղաքում։ Նրա հայրը եղել է կորեացի, ում նա երբեք չի տեսել։ Հայրը լքել է ընտանիքը մինչև աղջկա ծնվելը։ Shenseea-ն ասել է, այն ամենը ինչ ինքը գիտի հոր մասին, դա այն է, որ նա եղել է հարուստ և հանցագործ, ուստի ստիպված է եղել ճանապարհորդել աշխարհով մեկ ։
Կարիերա
Shenseea-ն լայն ժողովրդականություն է ձեռք բերել 2016 թվականին, երբ թողարկել է «Loodi» երգը Vybz Kartel-ի հետ։ 2017 թվականի փետրվարին Ճամայկայի Youth View Awards մրցանակաբաշխության ժամանակ, որը շնորհվում է նախորդ տարվա երաժշտական ​​նվաճումների համար, Shenseea-ն հաղթել է երեք՝ «Young Hot and Hype Artiste», «Break Out Celebrity of 2016» և «The Colaboration of the Year» անվանակարգերում ։
2017 թվականին Shenseea-ն ելույթ է ունեցել Ճամայկայի ամենամեծ երաժշտական ​​փառատոնի՝ Reggae Sumfest գլխավոր բեմում։ Նույնիսկ այն ժամանակ նրան քննադատում էին «չափազանց արագ աճելու» համար։ Այդ ընթացքում Կարիբյան հեռահաղորդակցության Flow կազմակերպության ներկայացուցիչը և Pepsi-ն նրա հետ գովազդային պայմանագրեր են կնքել։ Նույն թվականին նա թողարկել է «Rolling» երգը Շոն Փոլի հետ և միացել նրան եվրոպական շրջագայության ժամանակ ։
Shenseea-ն մասնակցել է Քրիստինա Ագիլերայի «Right Moves» թրեքի ձայնագրմանը, որը ընդգրկվել է նրա 2018 թվականի «Liberation» ալբոմում։ 2020 թվականի հունվարին թողարկվել է «IDKW» թրեքը, որը ձայնագրվել է ռեփերներ Սուեյ Լիի և Յանգ Թագի հետ և արտադրվել է Rvssian-ի կողմից ։
2021 թվականին Shenseea-ն հայտնվել է Մասեգոյի «Silver Tongue Devil» թրեքում «Silver Tongue Devil» EP Studying Abroad-ից և «Tiny»՝ Major Lazer-ի «Music Is the Weapon» (Reloaded) ալբոմից։ Նույն թվականին նա հայտնվեց Քանյե Ուեսթի Donda ալբոմի երկու թրեքում՝ «Pure Souls» Roddy Ricch-ի հետ և «Ok Ok pt 2» Rooga-ի հետ։ MOBO Awards 2021-ում նա մրցանակ է ստացել «Best Reggae Act» անվանակարգում ։
2022 թվականի հունվարին Shenseea -ն սկսել է համագործակցել Megan Thee Stallion-ի հետ և թողարկել է «Lick» երգը։ Երգչուհու խոսքով՝ սա առաջին սինգլն է իր առաջիկա դեբյուտային Alpha ստուդիական ալբոմից ։ Ալբոմը թողարկվել է մարտի 11-ին ։
(576) Էմանուելա
(576) Էմանուելա (Emanuela), աստերոիդ աստերոիդների հիմնական գոտում։ Հայտնաբերվել է 1905 թվականի սեպտեմբերի 22-ին Պաուլ Գյոցի կողմից Հայդելբերգում ։
Միջին հեռավորությունը Արեգակից կազմում է 2,98621 ա. մ., առավելագույնը մոտենում է 2,4001 ա. մ. հեռավորության վրա և հեռանում 3,5723 ա. մ., իսկ Երկրի ուղեծրին Էմանուելա աստերոիդը նվազագույնը մոտենում է 1,3924 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1884,86 երկրային օրվա ընթացքում, իր ուղեծրով շարժվելով միջինում 0,190996 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,23° անկյուն։
Արտաքին հղումներ
Կատեգորիա:1905 թվականին հայտնաբերված աստղագիտական մարմիններ Կատեգորիա:Պաուլ Գյոցի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիրառական արվեստի համալսարան (Վիեննա)
Կիրառական արվեստի համալսարան (Universität für angewandte Kunst Wien, ոչ պաշտոնական անվանումը՝ Die Angewandte), բարձրագույն ուսումնական հաստատություն Ավստրիայի մայրաքաղաք Վիեննայում։ Համալսարանի կարգավիճակ ստացել է 1970 թվականին։
Պատմություն
Angewandte-ը հիմնադրվել է 1867 թվականին՝ որպես Vorgängerinstitution unserer heutigen Universität für angewandte Kunst, die k. k. Kunstgewerbeschule, gegründet, որի իրավահաջորդն է համարվում Կիրառական արվեստի համալսարանը ։ Այն սերտորեն կապված է եղել Ավստրիայի արվեստի և արդյունաբերության թագավորական թանգարանի հետ (Österreichischen Museums für Kunst und Industrie): Եղել է մայրցամաքի նմանօրինակ առաջին դպրոցը։ 1941 թվականին դարձել է բարձրագույն ուսումնական հաստատություն, 1970 թվականին ստացել է համալսարանի կարգավիճակ, 1998 թվականին վերանվանվել է Կիրառական արվեստի համալսարան։
Համալսարանի դասավանդող և ուսանողական անձնակազմը համալրված է եղել այնպիսի հայտնի արվեստագետներով, ինչպիսիք են Գուստավ Կլիմտ, Օսկար Կոկոշկա, Վիվիեն Վեսթվուդ, Կարլ Լագերֆելդ, Ջիլ Սանդեր, Պիպիլոտի Ռիստ, Ֆրանսուա Վալենտինի, Հյուգո Մարկլ, Ստեֆան Սագմեստեր, Զահա Հադիդ։ Այժմ դասավանդում են հայտնի նկարիչներ և մանկավարժներ Յուդիթ Էյզլերը, Էրվին Վուրմը, Գրեգ Լին, Բուրգար Շմիդտը։
Համալսարանն ունի շուրջ 1,800 ուսանող և 340 ֆակուլտետ։ 49 տարբեր երկրներից ժամանած ուսանողները սովորում են 29 առարկաներ։ Նրանք իրենց կրեատիվ մտքերը կազմում են 56 տարբեր լեզուներով, որոնք յուրաքանչյուր տարի հանրությանն են ներկայացվում շուրջ 200 հանրային ցուցահանդեսների ժամանակ։
Արտաքին հղումներ
Կատեգորիա:1867 հիմնադրված կրթական հաստատություններ Կատեգորիա:Ավստրիայի համալսարաններ Կատեգորիա:Վիեննայի մշակույթ
Բանգկոկ
Բանգկոկ ,Կրունգթհեպ (กรุงเทพฯ, Կրունգ Թհեպ, կամ՝ Կրունգ Թհեպ Մահա Նաքհոն ), Թայլանդի մայրաքաղաքն է և գլխավոր նավահանգիստը։ Բնակչությունը կազմում է 8,160,522 մարդ (2007 թվականի հուլիս ամսվա տվյալներով)։ Գտնվում է Մենամ Չաո Պրայա գետի գետաբերանի մերձակայքում՝ Հարավչինական ծովի Սիամի ծոցից 30 կմ հեռավորության վրա։ Բնակչությունը՝ ։
Հարավարևելյան Ասիայի ամենաարագ աճող քաղաքներից է։ Զբաղեցնում է ավելի քան 1,5 հազար քառակուսի կիլոմետր տարածք։ Բանգկոկցիների կարծիքով՝ իրենց քաղաքը տարածաշրջանային այն նոր ու հզոր կենտրոններից է, որ կարող է մրցակցել Սինգապուրի, Հոնկոնգի հետ։ Թայլանդի մայրաքաղաքը համարվում է նաև զբոսաշրջիկների համար ամենագրավիչ քաղաքներից մեկը աշխարհում ։
Մայրաքաղաքային օկրուգը հարևան հինգ մարզերի՝ Նոնթհաբուրիի, Սամութպրականի, Պաթհումթհանիի, Սամութսաքհոնի և Նաքհոնփաթհոմի հետ կազմում է Մեծ Բանգկոկ ագլոմերացիան։
Պատմություն
Հայտնի է 16-րդ դարից։ 1782-ից Թայլանդի մայրաքաղաքն է։ Անվանումը կազմված է թաի լեզվի բանգ «բնակավայր» և կոկ (սալորենու մի տեսակ) բառերի միացումից ։ Գրականության մեջ տարածված է նաև անվան Բանկոկ ձևը։ Քաղաքի հիմնադրման ժամանակ նրան տրված պաշտոնական անվանումը բաղկացած է 21 բառից, որոնցից առաջին երկուսը՝ Կրունգ Թհեպ, նշանակում է «հրեշտակների քաղաք». բանգկոկցիները հաճախ այդպես էլ անվանում են իրենց քաղաքը։
Արտաքին հղումներ
Կատեգորիա:Ասիայի քաղաքներ Կատեգորիա:Թաիլանդի քաղաքներ Կատեգորիա:1782 թվականին հիմնադրված բնակավայրեր
Բաբելոնոկիա
Բաբելոնոկիա (սովորաբար Babylon-Nokia, Alien-Mobile, և Cuneiform Mobile Phone` սեպագիր բջջային հեռախոս), Կառլ Վայնգարտների ստեղծած 2012 թվականի արվեստի գործը ՝ բջջային հեռախոսի ձևով կավե պլանշետի տեսքով, որի ստեղներին ու էկրանին սեպագրեր են։
Արվեստի գործեր
Վայնգարտները ստեղծել է հեռախոսի ոճով կավե պլանշետ՝ սեպագիր ցուցանակներով՝ որպես արձագանք Բեռլինի Հաղորդակցության թանգարանում ցուցադրված ցուցահանդեսին, որը վերնագրված է Սեպագրից մինչև էլեկտրոնային հաղորդագրույթուն։ Սեպագիրն ազդարարում է տեղեկատվության գրավոր գրառումների սկիզբը։
Այն փաստը, որ դա կարծես թե Ericsson S868 բջջային հեռախոսի կավե պատճենն է, 1990-ականների մոդել, ոչ մի նշանակություն չուներ նկարչի համար, ով այն օգտագործում էր որպես շարժական սարքերի փոխաբերություն ։
Արվեստի գործը եզակի է և նկարչի մոտ պահվում է հատուկ պահեստում։ Ցանկության դեպքում այն ​​տրամադրվում է թանգարաններին ցուցադրությունների համար։ Այն պատրաստված է կավից, կշռում է 91 գրամ (3¼ ունցիա) և չափերը մոտավորապես 13,5 x 6,5 x 0,8 սանտիմետր (5,31 x 2,56 x 0,31 դյույմ)։
Խեղաթյուրում
Վայնգարտները հրապարակել է պատկերի լուսանկարը Facebook-ում՝ որպես իր աշխատանքների վաճառքի մաս, և Facebook-ի մեկնաբաններից մեկը հորինել է «BabyloNokia» անունը ։ Երեք տարի անց պատկերը տեղադրվեց Conspiracy Club-ի կայքում՝ վերնագրով «800-ամյա բջջային հեռախոս գտել են Ավստրիայում։ Ստուգե՛ք սա ։ The Express-ը վերահրապարակեց Վայնգարտների լուսանկարը՝ առանց վերագրման և պնդեց, որ արտեֆակտը եղել է թվագրված մ.թ.ա 13-րդ դարով ։
Խոսելով ծայրամասային կայքերի և մամուլի կողմից պատկերի օգտագործման մասին՝ Վայնգարտներն ասաց. «Լուսանկարն օգտագործվել է առանց իմ իմացության և առանց իմ համաձայնության։ Դա այն չէ, ինչ ես ուզում էի ։։
Ծանոթագրություններ
Կատեգորիա:Կեղծ հնագիտություն Կատեգորիա:2012 աշխատություններ Կատեգորիա:Ապատեղեկատվություն Կատեգորիա:Համացանցային մեմեր Կատեգորիա:Վիքիպեդիա:ՈՒՎ 2023-ի հոդվածներ
Երկրորդ աշխարհամարտում զոհվածների հուշարձան (Նորաշեն, Տավուշի մարզ)
Երկրորդ աշխարհամարտում զոհվածների հուշարձան, հուշարձան ՀՀ Տավուշի մարզի Նորաշեն գյուղում։
Գտնվում է գյուղի հարավ-արևմտյան եզրին։
Պատմություն
Կառուցվել է 1950-ական թվականներին։
Տես նաև
Կատեգորիա:1950-ականների հիմնադրումներ Հայաստանում Կատեգորիա:Նորաշեն (Տավուշի մարզ) Կատեգորիա:Խորհրդային զինվորական հուշահամալիրներ և գերեզմանատներ Հայաստանում
Բելինցոնա
Բելինցոնա ( и Bellinzona, Bilitio), քաղաք Շվեյցարիայում, Տիչինո իտալախոս կանտոնի վարչական կենտրոնը։ Գտնվում է Ալպերի ստորոտին, Տիչինո գետի հովտի արևելյան հատվածում։ 1997 թվականի դրությամբ զբաղեցնում էր 19,15 քառակուսի կիլոմեռտր տարածք։ 2017 թվականի ապրիլի 2-ին նրան միացվեցին հարևան տասներկու համայնքներ, և նրա տարածքը մեծապես ընդարձակվեց ՝ հասնելով 165,45 քառակուսի կիլոմետրի. այդպիսով՝ Բելինցոնան դարձավ շվեյցարական ամենաընդարձակ քաղաքը ։
2017 թվականի դեկտեմբերի տվյալներով քաղաքում ապրում էր 43.181 մարդ, որոնց 29,4 տոկոսը օտարազգիներ էին ։
Պատմություն
Պատմական փաստաթղթերում քաղաքն առաջին անգան հիշատակվել գալլա-հռոմեացի պատմիչ Գրիգոր Տուրեցու «Ֆրանկների պատմություն» աշխատության մեջ, Belitio, Bilitio, Bilitionem անվանաձևերով ՝ նրա դարպասների մոտ ֆրանկների ու լոմբարդների միջև տեղի ունեցած ճակատամարտի առնչությամբ։
Միջնադարում, տևական մի ժամանակաշրջան, քաղաքը գտնվել է Միլանի դքսության կազմում, սակայն իտալական պատերազմների ընթացքում շվեյցարացիներին հաջողվել է տիրել Բելինցոնային ու շրջակա բնակավայրերին։ 1803 թվականին, երբ կազմավորվել է Տիչինոյի կանտոնը, նրա երեք խոշոր քաղաքները՝ Բելինցանոն, Լուգանոն ու Լոկառնոն, մրցակցել են վարչական կենտրոն ճանաչվելու համար և մի քանի տասնամյակ մայրաքաղաքի դերը կատարել են հերթով։ 1878 թվականին վերջնականապես վարչական կենտրոն է դարձել Բելինցոնան։ Այդ նույն տարում այստեղից է մեկնարկել այսպես ասած՝ տեատրոֆոնը. ռադիոյով առաջին անգամ հեռարձակվել է քաղաքի թատրոնի բեմադրած «Դոն Պասկուալե» օպերան (կոմպոզիտոր՝ Դոնիցետի) :
Պատմամշակութային հուշարձաններ
Բելինցոնայի տասներկու կառույց ու տարածք ընդգրկված են Շվեյցարիայի համազգային նշանակության պատմամշակութային ժառանգության ցանկում։ Այն բանից հետո, երբ հարևան տասներկու համայնքներ միացվեցին նրան, այդ ցանկում հավելվեցին ևս յոթ հուշարձան։ Ինքը՝ Բելինցոնա քաղաքն ամբողջությամբ, ինչպես նաև նրան միացված բնակավայրերից Մոլենոն ու Պրեոնցոն ներառված են Շվեյցարական ժառանգության գույքացուցակում ։ Բացի այդ, Բելինցոնայի երեք ամրոցներն ընդգրկված են ՅՈՒՆԵՍԿՕ-ի Համաշխարհահին ժառանգության ցանկում։
Զբոսաշրջությունը կարևոր մասնաբաժին ունի քաղաքի տնտեսության և եկամուտների հաշվեկշռում։ 2009 թվականի դրությամբ Բելինցոնայում արդեն իսկ գործում էր ինը հյուրանոց ։
Արտաքին հղումներ
Կատեգորիա:Շվեյցարիայի քաղաքներ Կատեգորիա:Շվեյցարիայի բնակավայրեր Կատեգորիա:Տիչինո կանտոնի բնակավայրեր
Արյան կոմպլեմենտի համակարգ
Արյան կոմպլեմենտի համակարգ, հայտնի նաև, որպես արյան կոմպլեմենտի կասկադային համակարգ, իմուն համակարգի բաղադրիչ, որը նպաստում է հակամարմինների և ֆագոցիտային բջիջների կողմից օրգանիզմի՝ միկրոօրգանիզմներից և վնասված բջիջներից մաքրմանը, ինդուկցում է բորբոքումը և գրոհը պաթոգեն բջջի թաղանթին։ Այն հանդիսանում է բնածին իմուն համակարգի մաս, որը կյանքի ընթացքում չի ենթարկվում ադապտացիայի և փոփոխման։ Սակայն կոմպլեմենտի համակարգը կարող է ներգրավվել և ակտիվացման ենթարկվել ձեռքբերովի (ադապտիվ) իմուն համակարգի շնորհիվ սինթեզված հակամարմինների կողմից։ Արյան կոմպլեմենտի համակարգը բաղկացած է մի քանի փոքր սպիտակուցներից, որոնք սինթեզվում են լյարդում և շրջանառում արյան մեջ ապակտիվ պրեկուրսորների ձևով։ Երբ ենթարկվում են խթանման տրիգեր գործոնների կողմից՝ պրոտեազների կողմից ենթարկվում են ճեղքման՝ ակտիվ սպիտակուցների առաջացմամբ և կոմպլեմենտի համակարգի շղթայաձև ակտիվացմամբ։ Կոմպլեմենտի շղթայի ակտիվացման վերջնական արդյունքը հանդիսանում են ֆագոցիտների խթանումը, բորբոքման գործընթացի ակտիվացումը՝ ինչը նպաստում է ավելի մեծ քանակությամբ ֆագոցիտոզ իրականացնող բջիջների ներգրավմանը և բջջասպան թաղանթ գրոհող կոմպլեքսների ակտիվացումը։ Կոմպլեմենտի համակարգը կազմված է ավելի քան 30 սպիտակուցներից, որոնք շրջանառում են արյան պլազմայում կամ հանդիսանում են բջջաթաղանթային ընկալիչներ։ Դրանք կազմում են արյան պլազմայի գլոբուլինային սպիտակուցների ֆրակցիայի մոտ 10%-ը։
Առկա են կոմպլեմենտի համակարգի ակտիվացման երեք բիոքիմիական ուղիներ՝ կլասիկ, ալտերնատիվ կամ այլընտրանքային և լեկտինային ։
Պատմությունը
1888թ․-ին Ջորջ Նաթոլը բացահայտեց, որ ոչխարի արյան պլազման ունի թույլ սպանիչ հատկություն ընդդեմ սիբիրյան խոցի հարուցչի։ Սպանիչ հատկությունն անհետանում էր արյունը տաքացնելիս ։ 1891թ․-ին Հանս էրնստ Ագըստ Բաքնրը իր էքսպերիմենտների ժամանակ նկատեց արյան նույն հատկությունը՝ անվանելով այդ սպանիչ հատկությունը <<ալեքսին>>, որը հունարեն նշանակում է զերծում ։ 1894թ․-ին որոշ լաբորատորիաներ ցույց տվեցին, որ խոլերայից առողջացած ծովախոզերի արյան պլազման ունի սպանիչ հատկություն խոլերայի հարուցչի նկատմամբ in vitro պայմաններում։ Պլազմայի տաքացումը վերացնում էր այս հատկությունը։ Այնուամենայնիվ, տաքացմամց ապակտիվացված պլազմայի ներարկումը խոլերայի հարուցչի հետ շփված ծովախոզերին, պաշտպանում էր դրանց հիվանդությունից։ Բելգիացի Փարիզի Պաստերի ինստիտուտի երիտասարդ գիտնական Ջուլս Բորդեթը եզրակացրեց, որ այդ օրինաչափությունն ունի երկու բաղադրիչ, որոնցից մեկը պահպանում է զգայունացնող ազդեցությունը տաքացումից հետո, իսկ մյուսը կորցնում է տաքացումից։ Ջերմության նկատմամբ կայուն բաղադրիչը պատասխանատու էր կոնկրետ հարուցիչների նկատմամբ իմունիտետի համար, իսկ ջերմության նկատմամբ զգայուն բաղադրիչը ուներ ոչ սպեցիֆիկ հակամիկրոբային ակտիվություն և պարունակվում է բոլոր նորմալ պլազմաներում։ 1899թ․-ին Պոլ Էրլիխը վերանվանեց այդ ջերմության նկատմամբ զգայուն բաղադրիչը <<կոմպլեմենտ>> ։ Նա օգտագործեց այդ տերմինը իր իմուն համակարգին վերաբերող տեսության մեջ ։
Ֆունկցիան
Կոմպլեմենտի հմակարգը խթանում է հետևյալ իմունային գործընթացները ՝
Ակնարկ
Կոմպլեմենտի համակարգը կազմող սպիտակուցների և գլիկոպրոտեինների մեծամասնությունը սինթեզվում են լյարդում՝ հեպատոցիտների կողմից։ Սակայն նշանակալի քանակություն սինթեզվում է նաև մակրոֆագերի, արյան մոնոցիտների, միզասեռական և ստամոքսաղիքային համակարգերի էպիթելային բջիջների կողմից։ Ակտիվացման բոլոր երեք ուղիներում էլ առաջանում են պրոտեազ C3-կոնվերտազայի հոմոլոգ տարբերակներ։ Դասական ուղիով ակտիվացման համար պահանջվում է հակածին-հակամարմին կոմպլեքսների առկայություն (յուրահատուկ իմուն պատասխան), մինչդեռ, ակտիվացման այլընտրանքային ուղին կարող է գործարկվել կոմպլեմենտի C3 բաղադրիչի ինքնաբուխ հիդրոլիզի, օտար նյութի, պաթոգենների կամ վնասված բջիջնների ազդեցությամբ։ Մանոզ-կապող լեկտինային ուղին կարող է գործարկվել C3 սպիտակուցի հիդրոլիզի կամ հակամարմինների հետ չկապված հակածինների առկայությամբ (ոչ յուրահատուկ իմուն պատասխան)։ Բոլոր երեք ուղիների դեպքում C3-կոնվերտազան ճեղքում է և ակտիվացնում C3 բաղադրիչը կամ կոմպոնենտը՝ առաջացնելով C3a և C3b սպիտակուցները և այդպիսով գործարկում շղթայաձև կամ կասկադային ակտիվացման գործընթացը։ C3b-ն կապվում է ախտածին բջջի մակերեսին և օպսոնիզացիայի ենթարկում դրանք՝ բարձրացնելով ֆագոցիտային բջիջների կողմից դրանց ֆագոցիտոզի ենթարկելու ներգրավվածությունը։
Ալտերնատիվ կամ այլընտրանքային ուղու դեպքում C3b-ն կապվում է գործոն B-ին։ Գործոն D-ն C3b-ին կապված գործոն B-ից անջատում է գործոն Ba-ն։ Իսկ C3b(2)Bb կոմպլեքսը հանդիսանում է պրոտեազա, որը ճեղքում է C5 գործոնը C5b-ի և C5a-ի։ C5-կոնվերտազան ձևավորվում է նաև դասական ուղու դեպքում, երբ C3b-ն կապում է C4b-ն և C2b-ն։ C5a-ն հանդիսանում է կարևոր քեմոտաքտիկ սպիտակուց և նպաստում է բորբոքման բջիջների հավաքագրմանը։ C3a-ն հանդիսանում է կարևոր ցիտոկին ASP-ի նախաձևը (այս տեսակետը չի հանդիսանում միանշամակ ընդունվող ) և սովորաբար արագ կերպով ենթարկվում է ճեղքման կարբոքսիպեպտիդազա B-ի կողմից։ ԵՎ C3a, և C5a գործոններն ունեն անաֆիլատոքսինային ակտիվություն՝ ուղակի կերպով առաջացնելով պարարտ բջիջների դեգրանուլյացիա, ինչպես նաև բարձրացնելով անոթային թափանցելիությունը և հարթ մկանների կծկումը ։ C5b-ն գործարկում է թաղանթ գրոհող ուղին, որի արդյունքում առաջանում է թաղանթ գրոհող կոմպլեքս, որը բաղկացած է C5b, C6, C7, C8 և պոլիմերային C9 գործոններից ։ Թաղանթ գրոհող կոմպլեքսը հանդիսանում է կոմպլեմենտի շղթայի բջջալույծ վերջնարդյունք։ Այն ձևավորում է տրանսմեմբրանային ճանապարհ, ինչն առաջացնում է թիրախավորված բջջի օսմոտիկ քայքայում։ Կուպֆերի բջիջները և այլ ֆագոցիտոզ իրականացնող բջիջները օգնում են հեռացնել կոմպլեմենտով պատված պաթոգեններին։ Որպես բնածին իմուն համակարգի մաս, կոմպլեմենտի համակարգի տարրեր կարող են առկա լինել ողնաշարավորներից բացի նաև ավելի վաղ տեսակների շրջանում։
Դասական ուղի
Կոմպլեմենտի ակտիվացման դասական ուղին գործարկվում է C1-կոմպլեքսի ակտիվացմամբ։ C1-կոմպլեքսը կազմված է 1մոլեկուլ C1q, 2 մոլեկուլ C1r և 2 մոլեկուլ C1s կամ C1qr2s2 սպիտակուցներից։ սա տեղի է ունենում, երբ C1q-ն միանում է IgM կամ IgG հակամարմինների հակամարմին-հակածին կոմպլեքսին։ Ուղին կարող է ակտիվանալ մեկ պենտամերային IgM-ով, մինչդեռ IgG-ի դեպքում՝ անհրաժեշտ են վեցը։ Ակտիվացումը տեղի է ունենում նաև, երբ C1q կոմպոնենտը անմիջականորեն կապնվում է պաթոգենի բջջաթաղանթին։ Նմանատիպ միացումը առաջացնում է C1q մոլեկուլի կոմֆորմացիոն փոփոխություններ, որը հանգեցնում է երկու C1r մոլեկուլների ակտիվացմանը։ C1r-ը հանդիսանում է սերին-պրոտեազա։ Այնուհետև դրանք ճեղքվում են C1s-ի՝ մեկ այլ սերին-պրոտեազայի։ Այնուհետև C1r2s2 կոմպոնենտը ճեղքում է C4-ը հետո C2-ը՝ առաջացնելով C4a, C4b, C2a և C2b կոմպոնենտները (նախկինում՝ C2-ի ամենամեծ ֆրագմենտը կոչվում էր C2a, իսկ այժմ՝ C2b)։ C4b և C2a կոմպոնենտները միանում են՝ առաջացնելով կլասիկ ուղու C3-կոնվերտազան (C4b2a կոմպլեքս), որն ինդուկցում է C3-ի ճեղքումը C3a-ի և C3b-ի։ Այնուհետև C3b-ն միանում է C4b2a-ին՝ առաջացնելով C5-կոնվերտազա (C4b2a3b կոմպլեքս) ։
Ալտերնատիվ ուղի
Ալտերնատիվ ուղին ակտիվանում է շարունակական դանդաղ կերպով՝ C3-ի սպոնտան հիդրոլիզի հետևանքով՝ ներքին թիոէսթերային կապի ճեղքմամբ։ Ալտերնատիվ ուղին չի հիմնվում պաթոգեն կապող հակամարմինների վրա, ինչը բնորոշ է մնացած ուղիներին ։ C3b-ն, որն առաջանում է C3-ից C3-կոնվերտազային կոմպլեքսի կողմից և հեղուկ ֆազայում ենթարկվում է արագ ճեղքման գործոն H-ի և գործոն I-ի կողմից։ Եվ ընդհակառակը, երբ C3-ի ներքին թիոէսթերային խումբը ռեակցում է պաթոգեն միկրոօրգանիզմի բջջաթաղանթի մակերեսային հիդրոքսիլ կամ ամինո խմբերի հետ և C3b-ն կապվում է՝ այն դառնում է պաշտպանված գործոն H միջնորդավորված ապակտիվացման նկատմամբ։ Մակերեսին միացած C3b-ն կարող է միանալ գործոն B-ին և առաջացնել C3bB կոմպլեքսը, որն էլ գործոն D-ի առկայությամբ ճեղքվում է Ba-ի և Bb-ի։ Bb-ն միանում է C3b-ին՝ առաջացնելով C3bBb, որն էլ հանդիսանում է ալտերնատիվ ուղու C3-կոնվերտազան։
C3bBb կոմպլեքսը կայունանում է կապվելով գործոն P-ին (պրոպերդին)։ Կայունացած C3 կոնվերտազան՝ C3bBbP ընդունակ է ճեղքելու էլ ավելի մեծ քանակությամբ C3 գործոն։ Երբ կոմպլեմենտն ակտիվանում է բջջի մակերեսին, ակտիվացումը սահմանափակվում է կոմպլեմենտ կարգավորող սպիտակուցների կողմից, որոնցից են՝ CD35, CD46, CD55 և CD59, կախված կոնկրետ բջջից։ Պաթոգեն միկրոօրգանիզմները, որպես կանոն զուրկ են կոմպլեմենտ կարգավորորղ սպիտակուցներից, սակայն առկա են մի շարք բացառություններ, երն արտահայտում է պաթոգեն միկրոօրգանիզմների ադապտացիան ողնաշարավորների իմուն պատասխանի նկատմամբ։ Այսպիսով, կոմպլեմենտի ակտիվացման ալտերնատիվ ուղու դեպքում տարբերակվում է սեփական բջիջը պաթոգենից բջջաթաղանթի մակերեսին էքսպրեսված կոմպլեմենտ կարգավորող սպիտակուցների առկայությամբ։ Սեփական բջիջները իրենց մակերեսին չեն կուտակում C3b, քանի որ դա կանխվում է կոմպլեմենտ կարգավորող սպիտակուցների կողմից, մինչդեռ օտար բջիջները, պաթոգենի կամ ոչ նորմալ բջջաթաղանթները կարող են պատվել C3b-ով և iC3b-ով։ Այսպիսով կոմպլեմենտի ալտերնատիվ ուղին բնածին իմուն համակարգի մասնիկն է։
Երբ ալտերնատիվ ուղու C3 կոնվերտազան առաջանում է պաթոգենի կամ այլ բջջի մակերեսին, այն կարող է կովալենտ կերպով կապել մեկ այլ C3b և առաջացնել C3bBbC3bP՝ C5 կոնվերտազան։ Այս ֆերմենտն, այնուհետև, ճեղքում է C5-ը C5a-ի, որը հանդիսանում է անաֆիլատոքսին և C5b-ի։ Այնուհետև C5b-ն հավաքում է իր վրա C6, C7, C8 և բազմակի C9 մոլեկուլներ՝ ձևավորելով թաղանթ գրոհող կոմպլեքս։ Այն բջջաթաղանթի վրա առաջացնում է բացվածք, որը ընդունակ է ոչնչացնել թիրախավորված բջիջը։
Լեկտինային ուղի
Լեկտինային ուղին համանման է դասական ուղուն, սակայն տարբերվում է օպսոնի, մաննոզ-կապող լեկտին և ֆիկոլինների առկայությամբ C1q-ի փոխարեն։ Այս ուղին գործարկվում է, երբ մաննոզ-կապող լեկտինը կապվում է պաթոգենի բջջաթաղանթի մաննոզային մնացորդներին, որը ակտիվացնում է մաննոզ-կապող լեկտին ասոցացված սերին-պրոտեազաները, որոնք, այնուհետև, կարող են ճեղքել C4-ը C4a-ի և C4b-ի, իսկ C2-ը C2a-ի և C2b-ի։ C4b-ն և C2b-ն միանում են՝ առաջացնելով կլասիկ C3 կոնվերտազա՝ դասական ուղուն համանման։ Ֆիկոլինները համանման են մաննոզ-կապող լեկտինին և գործում են նմանատիպ կերպով։ Մարդկանց մոտ նկատվում են M ֆիկոլինի մի քանի՝ մեկ նուկլեոտիդով պայմանավորված պոլիմորֆիզմի ձևեր և դրանով պայմանավորված լիգանտ կապող ունակության և պլազմայունշմ դրա պարունակության տարբերություններ։ Նախկինում՝ C2-ի ավելի մեծ ֆրագմենտը կոչվում էր C2a, իսկ այժմ՝ C2b ։ Անողնաշարավորների մոտ, որոնք չունեն ադապտիվ իմուն համակարգ, ֆիկոլինները ընդլայնված են, իսկ դրանց կապումը սպեցիֆիկացած է, ինչը որոշ չափով կոմպենսացնում է պաթոգեն սպեցիֆիկ իմուն պատասխանի բացակայությունը։
Կոմպլեմենտի սպիտակուցների հատվածների անվանակարգում
Իմունաբանության դասագրքերում օգտագործվում են տարբեր անվանումներ C2-ի ավելի մեծ և փոքր ֆրագմենտի համար։ Նախընտրելի մոտեցումն այն է, որ ավելի փոքր հատվածը անվանվում է C2a՝ դեռևս 1994թ․-ին մի հայտնի դասագիրք խորհուրդ էր տալիս C2-ի ավելի մեծ ֆրագմենտը անվանել C2b ։ Բացի այդ, այդ մոտեցումն զարգացվում է դասագրքի 1999թ-ի 4-րդ հրատարակությունում, որտեղ ասվում է, որ ինչպես հայտնի է ի սկզբանե C2-ի ավելի մեծ ֆրագմենտը անվանվել է C2a և մինչ այժմ այն այդպես է հիշատակվում որոշ տեքստերում և հետազոտական աշխատանքներում, և որ դասագրքում միասնական մոտեցման համաձայն բոլոր կոմպոնենտների ավելի մեծ ֆրագմենտները անվանված են b, այսպիսով C2-ի ավելի մեծ ֆրագմենտը անվանված է C2b, և որ կլասիկ և լեկտինային ուղիների դեպքում C3 կոնվերտազան կազմված է C4b-ից և C2b-ից ։
Մեկ այլ գրականության մեջ օգտագործվում է հետևյալ մոտեցումը ՝ պետք է ուշադրություն դարձնել, որ հին տեքստերում խոշոր ֆրագմենտը անվանվում է C2a, իսկ ավելի փոքրը՝ C2b ։ Որոշ աղբյուրներ անվանում են խոշոր և ավելի փոքր ֆրագմենտները C2a և C2b համապատասխանաբար     , մինչդեռ այլ աղբյուրներում՝ հակառակը    ։ Այնուամենայնիվ, ըստ լայնորեն ընդունված կոնվենցիայի՝ C2b է կոչվում ավելի խոշոր ֆրագմենտը, որը դասական ուղում կազմում է C4b2b կոմպլեքսը (նախկինում՝ C4b2a)։ Ջեյնուեյիգրքի մի շարք հրատարակություններում՝ 1-ինից 7-րդ ընդգծվում է այն դիրքորոշումը, որ C2-ի ավելի մեծ ֆրագմենտը, որպես C2b նշելու վերաբերյալ։
Վիրուսային ինհիբիցիա
Մաննոզ-կապող լեկտին սպիտակուցի ֆիքսացիան վիրուսի մակերեսին, նույնպես ցուցաբերել է դրա չեզոքացման գործենթացի խթանում ։
Կոմպլեմենտի ակտիվացումը հակածին-ասոցացված հակամարմնով
Դասական ուղու դեպքում C1-ը կապվում է իր C1q ենթամիավորով հակածնի հետ կոմպլեքս կազմած IgG-ի կամ IgM-ի Fc ֆրագմենտներին,որն իրենից ներկայացնում է CH2 հատվածը։ C4b-ն և C3b-ն նույնպես ընդունակ են կապնվելու հակածին-ասոցացված հակամարմիններ IgG-ին կամ IgM-ին՝ վերջիններիս Fc հատվածի միջոցով  ։
Նմանատիպ իմունոգլոբուլին միջնորդավորված միացումը կարող է մեկնաբանվել, որպես կոմպլեմենտի կողմից՝ իմունոգլոբուլինների օտար հակածինը ճանաչելու և դրան կապվելու ընդունակության օգտագործում, որպես ուղղորդիչ։ Կոմպլեմենտը ինքնուրույն կարող է կապվել պաթոգենին վերջիններիս պաթոգեն-ասոցացված մոլեկուլային նկարագրից ելնելով, սակայն հակամարմնի հետ միասին դրանց ազդեցությունը առավել սպեցիֆիկորեն է ուղված։
Որոշ բաղադրիչներ ունեն միացման տարբեր հատվածներ։ Դասական ուղու դեպքում C4-ը կապվում է իմունոգլոբուլին-ասոցացված C1q-ին և C1r2s2 ֆերմենտը ճեղքում է C4-ը C4b-ի և 4a-ի։ C4b-ն կապվում է C1q-ին, հակածին-ասոցացված իմունոգլուբուլինին և միկրոօրգանիզմի մակերեսին։ C3b-ի ունակությունը կապվելու հակածին-ասոցացված իմունոգլոբուլիննորին, կարող է արդյունավետորեն գործել ընդդեմ հակածին-հակամարմինային կոմպլեքսների նստելուն՝ դարձնելով դրանքլուծելի։                                                            ,
Կարգավորում
Կոմպլեմենտի համակարգն ունի սեփական օրգանիզմը ծայրաստիճան վնասելու պոտենցիալ, ուստի դրա ակտիվացումը ենթարկվում է խիստ կարգավորման։ Կոմպլեմենտի համակարգը կարգավորվում է կոմպլեմենտ հսկող սպիտակուցներով, որոնց պարունակությունն արյան պլազմայում պլազմայում կոմպլեմենտի սպիտակուցների քանակությունից ավելի բարձր է։ Կոմպլեմենտ հսկոզ որոշ սպիտակուցներ առկա են սեփական բջջիջների թաղանթի վրա և կանխում են սեփական բջիջների թիրախավորումը կոմպլեմենտի համակարգի կողմից։ Օրինակ՝ CD59-ը, որը հայտնի է նաև, որպես պրոտեկտին, ընկճում է C9-ի պոլիմերիզացիան թաղանթ գրոհող կոմպլեքսի առաջացման ժամանակ։ Դասական ուղին պաշարվոմ է C1-պաշարիչի կողմից, որը կապվում է С1-ին և կանխում դրա ակտիվացումը։
C3-կոնվերտազան կարող է պաշարվել քայքայման արագացման գործոնի կողմից, որը կապված է էրիթրոցիտի պլազմատիկ թաղանթին գլիկոֆոսֆատիդիլինոզիտոլային խարսխով։
Կոմպլեմենտի անբավարարություն
Կա կարծիք, որ կոմպլեմենտի համակարգն իր դերակատարումն ունի իմուն համակարգի հետ կապված շատ հիվանդությունների մեջ, ինչպիսիք են՝ Բարրաքեր-Սիմոնսի համախտանիշը, բրոնխեալ ասթման, համակարգային կարմիր գայլախտը, գլոմերուլոնեֆրիտը, հոդաբորբի տարբեր տեսակները, սրտի աուտոիմուն հիվանդությունները, ցրված սկլերոզը, հաստ ազու ոչ սպեցիֆիկ բորբոքային հիվանդությունները, պարոքսիզմալ նոկտյուրնալ հեմոգլոբինուրիան, ատիպիկ հեմոլիտիկ-ուրեմիկ համախտանիշը, իշեմիկ-ռեպերֆուզիոն վնասումները, ինչպես նաև փոխպատվաստված օրգանների մերժումը ։
Աճում են նաև կոմպլեմենտի համակարգի դերի վերաբերյալ ենթադրություները  կապված կենտրոնական նյարդային համակարգի հիվանդությունների հետ, օրինակ Այցհեյմերի հիվանդություն և այլ նեյրոդեգեներատիվ հիվանդություններ   ։
Կապույտ ծովի լեգենդը
Կապույտ ծովի լեգենդը, 2016 թվականին նկարահանված հարավկորեական հեռուստասերիալ, որտեղ գլխավոր դերերում նկարահանվել են Չոն Ջի Հյոնը և Լի Մին Հոն։ Այն ցուցադրվել է SBS հեռուստաալիքով չորեքշաբթի և հինգշաբթի օրերին ժամը 22:00 (Կորեայի ժամանակով), ցուցադրումը սկսվել է 2016 թվականի նոյեմբերի 16-ից ։
Սյուժե
Ոգեշնչված, Չոսոն ժամանակաշրջանի դասական լեգենդով, Կորեայի պաշտոնական պատմական լեգենդների առաջին հավաքածուի հեքիաթներով, որը պատմում է մի ձկնորսի մասին, ով բռնում և բաց է թողնում մի ջրահարսի, այս դրաման պատմում է ազնվական ընտանիքի որդու՝ Դամ Լիմի (Լի Մին Հո) և մի Շիմ Չոնգ (Ջուն Ջի Հյուն) անունով ջրահարսի սիրո պատմության մասին ։
Շիմ Չոնը աշխարհի միակ ջրահարսն է։ Նա սիրահարվում է առեղծվածային անծանոթին, ում հետ հանդիպել է մի անգամ ծովի ափին։ Այդ պատճառը այնքան նշանակալից է լինում նրա համար, որ նա մի անգամ, շատ տարիներ անց այդ հանդիպումից, նա որոշում է դուրս գալ ցամաք։ Ճակատագիրը նրան տանում է մի մարդու տուն, ով աներևակայելի նման է իր երազաների հերոսին։ Բայց այժմ նա այն Կիմ Մու արքայատոհմի բարեսիրտ ժառանգը չէ, այլ Հո Ջուն Ջեն, ով որոշակի տարածքներում հայտնի է, որպես խաբեբայության աշխարհի Հարրի Փոթթեր։ Բայց իհարկե այդ ամենը այդքան էլ կարևոր չեն ջրահարսի համար, ով տեսնում է միայն նրա աչքերի փայլը և գեղեցիկ ժպիտը։ Եվ չնայած նրան, որ իրենց առաջին հանդիպումը Ջուն Ջեի համար ավարտվեց մի շարք վնասվածքներով, նա միևնույն է որոշում է օգնել այդ տարօրինակ աղջկան, ում պահվածքը հաճախ ստիպում էր կասկածել նրա առողջամտության վրա։
Վարկանիշ
Աղյուսակում կապույտ թվերը ցույց են տալիս ամենացածր վարկանիշը, իսկ կարմիր թվերը ամենաբարձր վարկանիշը։
Արտադրություն
Նկարահանումները սկսվել են 2016 թվականի օգոստոսի 19- ից Կվեսանում, Հյուսիսային Չունգչոնգ, Հարավային Կորեա։ Նկարահանման խումբը մեկնել է Պալաու ջրային դրվագները նկարահանելու համար ։ Դերասանները և անձնակազմը մեկնել են Իսպանիա սեպտեմբերի 11- ին, որտեղ նրանք նկարահանել են Խիրոնայում Լա Կորունայում Սանտա Ֆլորենտինայի ամրոցում   ։ Սցենարը առաջին անգամ ընթերցել են 2016 թվականի հոկտեմբերի 8- ին, արտադրության սկզբից երկու ամիս անց, դերասանների ծանր գրաֆիկի պատճառով։ Այն շարունակվել է երեք ժամ և լուսաբանվել են առաջին չորս սերիաները ։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2016 հեռուստասերիալներ Կատեգորիա:2017 հեռուստասերիալներ Կատեգորիա:Հարավկորեական ռոմանտիկ կատակերգական հեռուստասերիալներ
Արյան կոմպլեմենտի համակարգ
Կոմպլեմենտի անբավարարություն
Կոմպլեմենտի համակարգի շղթայի վերջնական ուղու անբավարարությունը նախահակվածություն է ստեղծում թե՛ աուտոիմուն և թե՛ ինֆեկցիոն (հատկապես՝ Neisseria meningitidis դեպքում՝ պայմանավորված գրամ բացասական բակտերիաների նկատմամբ օրգանիզմի պայքարում մեմբրան գրոհող կոմպլեքսի դերով) հիվանդությունների նկատմամբ ։ N. meningitidis-ով և N. gonorrhoeae-ով պայմանավորված ինֆեկցիաները միակ հայտնի դեպքերն են, երբ ընդգծվում է մեմբրան գրոհող կոմպլեքսի բաղադրիչների անբավարարության առակայության դերը ։ Մեմբրան գրոհող կոմպլեքսի բաղադրիչների անբավարարություն ունեցող մարդկանց 40–50%-ի շրջանում դիտվում են N. meningitidis-ով պայմանավորված ինֆեկցիաների կրկնվող դեպքեր ։
Կոմպլեմենտ կարգավորող սպիտակուցների անբավարարություն
Մուտացիաների առկայությունը կոմպլեմենտ կարգավորող գործոն H-ի և թաղանթային կոֆակտոր սպիտակուցի գեներում ասոցացվում է ատիպիկ հեմոլիտիկ ուրեմիկ համախտանիշի առաջացմամբ ։ Բացի այդ, գործոն H-ի (Y402H) հայտնի մեկ նուկլեոտիդով պայմանավորված պոլիմորֆիզմը ասոցացվում է աչքի հիվանդություններից՝ տարիքային մակուլյար դեգեներացիայի հետ ։ Ինչպես նաև, կոմպլեմենտի կոմպոնենտ 3-ի (C3), կոմպլեմենտի գործոն B-ի, կոմպլեմենտի գործոն I-ի պոլիմորֆիզմների, ինչպես նաև կոմպլեմենտի գործոն H-ասոցացված 3-ի և կոմպլեմենտի գործոն H-ասոցացված 1-ի դելեցիաների առկայությունը նույնպես ազդում են տարիքային մակուլյար դեգեներացիայի առաջացման ռիսկի վրա ։ Վերոնշյալ երկու հիվանդություններին էլ ներկայումս համարվում են սեփական բջիջների մակերեսին աբերանտ կոմպլեմենտի ակտիվացման հետևանք։
C1-ի պաշարիչների գենային մուտացիայի առկայությունը կարող է առաջացնել ժառանգական անգիոնևրոտիկ այտուց՝ պայմանավորված C1-ինհիբիտորով բրադիկինինի անբավարար կարգավորմամբ։